**Suprema ardere**

*Lucian Blaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ard molcom lumânările

de ceară în sfeșnice.

un tâlc s-alege sibilin

prin umbrele veșnice.

Pe vetre și în capiste

ș-atâta jeraticul.

S-aprinde ambra pentru zei,

și mirtul, sălbaticul.

Și arde untdelemnul în

opăitul cu toartele,

pentru vieți ce vor veni,

dar și pentru moartele.

Dacă lumina ar cânta

vărsându-și puzderia

noi am vedea cum cântecul

consuma materia.